ข้อบังคับเจ้าพนักงานจราจร ที่ 16/2546 เรื่อง กำหนดเขตห้ามบรรทุกตั้งแต่ 10 ล้อขึ้นไป รถบรรทุกที่มีเพลา ตั้งแต่ 3 เพลา ขึ้นไป และรถพ่วง เดินรถในเขตอำเภอบางพลี
ข้อบังคับเจ้าพนักงานจราจร
ข้อบังคับเจ้าพนักงานจราจร
ที่
๑๖/๒๕๔๖
เรื่อง
กำหนดเขตห้ามบรรทุกตั้งแต่ ๑๐ ล้อขึ้นไป รถบรรทุกที่มีเพลา
ตั้งแต่
๓ เพลา ขึ้นไป และรถพ่วง เดินรถในเขตอำเภอบางพลี
 

ด้วยจังหวัดสมุทรปราการ
ได้จัดประชุมคณะอนุกรรมการจัดระบบการจราจรทางบกจังหวัดสมุทรปราการ ครั้งที่ ๓/๒๕๔๖
เมื่อวันที่ ๑๔ ตุลาคม ๒๕๔๖
เพื่อพิจารณาแก้ไขปัญหาการจราจรในเขตอำเภอบางพลีที่มีปริมาณรถยนต์ที่ใช้เส้นทางเข้าออกเพิ่มจำนวนมาก
ทำให้สภาพการจราจรหนาแน่น คับคั่งไม่คล่องตัว ประกอบกับพื้นผิวการจราจรคับแคบ
และมีรถยนต์บรรทุกขนาดใหญ่ใช้เส้นทางในช่วงชั่วโมงเร่งด่วน
ซึ่งก่อให้เกิดปัญหาการจราจรติดขัดในเขตอำเภอบางพลีคณะอนุกรรมการจัดระบบการจราจรทางบกจังหวัดสมุทรปราการ
มีความเห็นต้องกัน จึงมีมติที่ประชุมกำหนดเขตห้ามบรรทุกตั้งแต่ ๑๐ ล้อขึ้นไป
รถบรรทุกที่มีเพลา ตั้งแต่ ๓ เพลา ขึ้นไป และรถพ่วงเดินรถในเขตอำเภอบางพลี

ฉะนั้น เพื่อเป็นการอำนวยความสะดวก
และแก้ไขปัญหาการจราจร จึงอาศัยอำนาจตามความในมาตรา ๑๓๙ (๑) (๒)
แห่งพระราชบัญญัติจราจรทางบก พ.ศ. ๒๕๒๒ เจ้าพนักงานจราจรจังหวัดสมุทรปราการ
จึงออกข้อบังคับเจ้าพนักงานจราจร ไว้ดังต่อไปนี้

๑. ห้ามรถบรรทุกตั้งแต่ ๑๐ ล้อขึ้นไป รถบรรทุกที่มีเพลา
ตั้งแต่ ๓ เพลา ขึ้นไป และรถพ่วง เดินรถในเขตอำเภอบางพลี ตั้งแต่วันจันทร์ -
วันเสาร์ ช่วงเช้า ตั้งแต่เวลา ๐๖.๐๐ - ๐๙.๐๐ น.และช่วงเย็นตั้งแต่เวลา ๑๖.๐๐ -
๒๐.๐๐ น. ตามเส้นทางดังต่อไปนี้
๑.๑ เส้นทางขาเข้าจาก ถนนบางนา - ตราด
เลี้ยวซ้ายเข้าทางเข้าวัดหลวงพ่อโต(ถนนรัตนพิศาล) และเลี้ยวซ้ายเข้าถนนกิ่งแก้ว
ไปแยกคลองขุด ถนนเทพารักษ์
๑.๒ เส้นทาง จากถนนกิ่งแก้วข้ามสะพาน ถนนบางนา -
ตราด ไปแยกคลองขุดถนนเทพารักษ์
๑.๓ เส้นทาง ถนนเทพารักษ์ ขาเข้า และขาออก
ตั้งแต่ช่วง กม. ๙ (คลองทับนาง) ถึง กม. ๒๐ (หน้าบริษัทไทยแอร์โรว์)
๑.๔ เส้นทางถนนตำหรุ - คลองเก้า - บางพลี
ตั้งแต่เขตติดต่อ สภ.ย่อยบางปู ถึงแยกคลองขุด ถนนเทพารักษ์ กม. ๑๒

๒. ข้อบังคับ
ประกาศ และระเบียบใด ที่ขัดต่อข้อบังคับนี้ให้ยกเลิก โดยใช้ข้อบังคับนี้
ทั้งนี้ ตั้งแต่วันที่ ๘ ธันวาคม พุทธศักราช ๒๕๔๖
เป็นต้นไป[๑]


พลตำรวจตรี
สมาน สุวัฑฒนะ
ผู้บังคับการ
ตำรวจภูธรจังหวัดสมุทรปราการ
เจ้าพนักงานจราจร
จังหวัดสมุทรปราการ




















ปริยานุช/ผู้จัดทำ
๖
พฤศจิกายน ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๑๕๙ ง/หน้า ๔๖/๑๙ ตุลาคม ๒๕๕๐